Վահագնը իր երկու ընկերներին՝ Վանիկին ու Հրաչին հրամայում է ամրանալ խաղողի այգում, իսկ ինքն այդ ժամանակ ապահովում է նրանց նահանջը: Սակայն հակառակորդը ամուր օղակել էր տարածքը և ցանկանում էր գերել Վահագնին՝ վիրավորելով ոտքերից: Վերքեր են ստանում նաև Վանիկն ու Հրաչը: Վահագնը կրկին հրամայում է ընկերներին հեռանալ խաղողի այգիների ուղղությամբ, որտեղ հնարավոր էր թաքնվել: Կրկին ռադիոկապով հարցնում են նրա գտնվելու վայրը, սակայն արնաքամ եղած Վ. Վարդևանյանը չի կարողանում հստակ ոչինչ ասել: Երբ խնդրում են, որ կրակոցով նշան տա, թե որ ծառի տակ է գտնվում, Վահագնը մերժում է, ասելով՝ մնացել է մեկ փամփուշտ: Բացի այդ, Վահագնը հայտնում է, որ հակառակորդը ցանկանում է իրեն գերել, սակայն ինքը չի հանձնվի: